Bornholm den 8. februar 2016

**Foreningen Bornholmske Dragoner**

**Referat fra 1. ordinære generalforsamling d. 16. januar 2016**

Primo december 2015 indkaldte bestyrelsen til den 1. ordinære generalforsamling ved udsendelse af en mail/telefonisk henvendelse til alle medlemmerne (ca. 100) samt en pressemeddelelse i Bornholms Tidende den 11. december, hvor datoen blev bekendtgjort. I samme meddelelse var der henvisning til foreningens hjemmeside for yderligere detaljer. Mødet fandt sted på Almegårds Kaserne den 16. januar 2016 kl. 1100 i Officersmessen.

Ad dagsordenen

1. Valg af dirigent

Bestyrelsen foreslog E.G. Andersen som dirigent. Forsamlingen valgte E.G. Andersen med applaus.

Dirigenten konstaterede forsamlingen indkaldt på både lovlig og tidsmæssigt korrekt vis.

1. Formandens beretning (FM)

FM indledte mødet med ønske om godt nytår til alle og han takkede på bestyrelsens vegne for medlemmernes opbakning.

Herefter redegjorde han for foreningen aktiviteter igennem året. Det omfattede følgende:

* Regelmæssige møder i bestyrelsen (afholdte møder i 2015, i alt 4 og 1 i 2016 således: 10/1, 14/4, 22/7, 18/11 og 15/1 – 2016). Møderne er afholdt uden udgift for foreningen.
* Foreningen var nu på plads med hjemmesiden Bornholmske-Dragoner.dk og formanden understregede denne siden som et vigtig informationsmedie/-kilde for foreningen medlemmer. Formanden kom kort ind på omtalen og eksistensen af en Facebookside, som foreningen ikke vil tage ansvar for og slet ikke, hvad der sker på denne side.
* FM nævnte, at femstilling af klistermærker og stofmærker, som havde været lagt i Kurt Munchs varetægt, var endt med et godt resultat.
* Foreningens deltagelse i aktiviteter rundt i Danmark.

I juni deltog KVG M24 og et par foreningsmedlemmer i arrangementet Åben Hede i Oksbøl (sidst søndag i juni). I august deltog formanden alene i Classic Military Show 2015 i Finderup. Arrangementet var i regi af Jyske Dragonregiment. Her var tilmeldt 170 veterankøretøjer. Nogle af disse arrangementer havde haft både 10. - og 20.000 besøgende.

* FM redegjorde endvidere for foreningens tilknytning (ejerskab) for de to veterankampvogne, der befinder sig på Bornholm - M24 og M41, der er placeret på hhv. Forsvarsmuseet og Almegårds Kaserne. Formanden efterlyste et tilhørsforhold for køretøjerne til en et regiment/garnison.

FM kom dernæst kort ind på foreningens opstartsproblemer med kontingentbetalingen, idet mange medlemmer havde undladt at anføre deres borgerlige navn på indbetalingerne. FM opfordrede medlemmerne til for fremtiden, at anføre det borgerlige navn fem for begivenheden (som fx ”bynavn”, ”kontingent” el. ”dragonfest”).

Endvidere opfordrede FM medlemmerne til at se om, man skulle være i besiddelse af et af de manglede holdbilleder, der fremgik af hjemmesiden. (Billederne bedes sendt til Kurt Munch).

Ligeledes opfordrede formanden medlemmerne til at bidrage med historier fra soldatertiden i Bornholmske Dragoner. (Omfatter det effekter, vil de naturligvis blive leveret tilbage efter lån).

Afslutningsvis omtalte FM, at foreningen til dagens generalforsamling havde en række små vedtægtsændringer, som man ville redegøre for, når forsamlingen senere kom til dette punkt i dagsordenen. Det væsentligste af disse var udvidelsen af antal bestyrelsesmedlemmer med to til i alt syv medlemmer. FM mente, at denne udvidelse ville styrke foreningsarbejdet og så gerne, at bestyrelsen konstituerede sig med en næstformand (NF).

Som et sidste emne FM berørte var bestyrelsens ønske om at kende til medlemmernes ønsker om forskellige typer aktiviteter i fremtiden. Derfor var der udlagt et lille spørgeskema til de fremmødte medlemmer til udfyldelse umiddelbart efter generalforsamlingen.

Til slut takkede formanden bestyrelsen og for de mange fremmødte medlemmer til generalforsamlingen. Og efterfølgende så han frem til en god Dragonfest kl. 1300.

Forsamlingen godkendte beretningen.

1. Regnskabsaflæggelse ved kassereren

Kassereren J.P. Christoffersson gennemgik regnskabet (kopi var udleveret til generalforsamlingen). Det fremgik heraf samt af fremlæggelsen, at regnskabet påbegyndtes ved en kontoetablering d. 27/3 2015 og sluttede pr. 31/10 2015.

Indtil sidstnævnte dato havde foreningen registret 85 medlemmer, hvoraf 28 medlemmer var i restance.

Kassereren understregede vigtigheden af kontingentbetalingen til tiden, men kunne også konstatere, at medlemmerne i restance efterfølgende dog havde betalt deres kontingent, men først efter et par eller flere ”rykkere”.

Regnskabet viste en egenkapital pr. 31/10 2015 på 6.0029,00 kr. og var blevet revideret pr. 23/11 2015 uden bemærkninger.

Forsamlingen godkendte regnskabet.

1. Budget for kommende år

Forsamlingen godkendte budgettet (var også omdelt).

1. Indkommende forslag

Som nævnt i beretningen havde bestyrelsen foreslået seks vedtægtsændringer. Disse er indskrevne i nedenstående fire paragraffer i vedtægterne. Ændringsforslagene er indskrevet med kursivskrift og anførselstegn. Alle vedtægtsændringerne blev godkendt. De er som følger:

* **§ 2 Formål**

Foreningen formål er, at varetage medlemmernes fælles interesser og arrangere kammeratlige sammenkomster ”*samt at have et vedligeholdelsesteam, der udfører renovering og vedligeholdelse på eksisterende militære veteran- og nye køretøjer*”.

* **§ 4 Bestyrelsen**

Bestyrelsen består af *” 7* ” medlemmer, der har den daglige ledelse.

Bestyrelsen konstituerer sig på det første møde efter den stiftende generalforsamling med Formand, Næstformand, Kasserer og Sekretær.

Bestyrelsen holder møde så ofte det findes nødvendigt.

Bestyrelsens afgørelser træffes ved almindelig stemmeflertal.

Ved stemmelighed tælles formandens stemme dobbelt.

Bestyrelsen repræsenterer foreningen i alle forhold.

Foreningen forpligtiges ved underskrift af den fungerende formand og kassereren i fællesskab.

*”Bestyrelsen kan optage medlemskaber i forskellige relevante foreninger, for at fremme viden og udveksling af erfaringer”.*

*”Bestyrelsen bemyndiges til at yde relevant økonomisk støtte til personer, der har behov for rejseaktiviteter, for at fremme viden og udveksling af erfaringer”.*

* **§ 6 Økonomi**

*”Seneste rettidige betalingsdato er 31. august”.*

Foreningens regnskabsår går fra 1. november til 31. oktober.

* **§ 7 Eksklusion**

Medlemmer som handler i strid med foreningens vedtægter, eller som gennem deres adfærd skader foreningens omdømme eller virke ”*samt manglende kontingentindbetaling”* kan af bestyrelsen ekskluderes.

1. Valg af bestyrelse

To bestyrelsesmedlemmer valgt på lige år modtog genvalg:

FM Per A. Nielsen og C. U. Essemann-Beck. Begge blev genvalgt af forsamlingen.

Øvrige bestyrelsesmedlemmer, tre i alt, er på valg i ulige år, hvorfor de fortsætter i bestyrelsen til næste år.

Vedtægtsændringen om to nye bestyrelsesmedlemmer (vedtaget ovenfor af generalforsamlingen) medførte, at yderligere et bestyrelsesmedlem valgt på hhv. lige og ulige år skulle finde sted. Således ændres vedtægterne i

**§ 5 Generalforsamlingens valg af bestyrelse** til følgende:

Øvrige vælges for to år, ” 2” på valg i lige år og ”3” på valg i ulige år.

Til denne del af valget på to nye bestyrelsesmedlemmer havde de fire nedenstående kandidater meldt sig som valgbare. Afstemningen blev foretaget skriftligt og optalt af to valgmænd udpeget blandt forsamlingen.

Resultatet blev:

* Ole Sonne Svendsen 6 stemmer
* Svend Holm Jensen 10 stemmer
* Ole Holm 12 stemmer
* Kurt Larsen 11 stemmer

Således blev Ole Holm og Kurt Larsen valg til hhv. lige og ulige år.

1. Valg af suppleanter

På valg i lige år var:

* Svend Holm Jensen, der jf. ovenstående kunne fortsætte som suppleant. Han valgtes af forsamlingen. (Ole Sonne Svendsen fortsætter som suppleant valgt i ulige år).

1. Valg af revisorer

På valg i lige år var:

* Freddy Albæk, der modtog genvalg.

1. Eventuelt

Intet.

Dirigenten takkede de fremmødte for den gode afvikling af generalforsamlingen og gav ordet til FM, der igen takkede og glædede sig til festen.

For referatet: C.U. Essemann-Beck Dirigent: E.G. Andersen